Re M è © N N z 
Transparente aa = 


di Gobierno 


Email: IslaOnline@gobierno.aw Tel: 528-4952 


Diaranson 10 Januari 2024 


ARTE DI MURAYA 
AN SAN NICOLAS 


Gabinete Wever-Croes 


Diaranson 10 Januari 2024 


PROME MINISTER 


i wi) ly co V \ 


p 


a 


ever- Úrves S 


Futura hunto cu Gobierno di Aruba ta entusiasma pa anuncia 
su proximo evento: STEM X Youth Summit. E conferencia 
aki ta diseña pa muchanan entre 14 y 18 aña di edad, y lo 
brinda un experiencia unico den e area di siencia, tecnologia, 
ingenieria y matematica (STEM). 


STEM X Youth Summit lo tuma luga dia 24 di februari, riba un 
diasabra, den e ballroom di Hilton Aruba Caribbean Resort for 
di 9:30 di mainta te cu 4 di atardi. E evento lo cuminsa cu un 


dialuna, dia 15 di januari, riba www.stemxaruba.com cu un 
costo di 50 florin. Cuponan ta limita. 


Pa mas informacion y pa registra, bishita www.stemxaruba. 
com of tuma contacto cu Futura. 


Futura ta invita tur hoben interesa den e topiconan di STEM 
pa registra pa STEM X Youth Summit pa un dia di exploracion, 
innovacion y inspiracion! 


charla cortico di Jillian Oduber, 
un talentoso ‘aerospace 
engineer’ Arubiano cu ya caba 
ta exitoso den e mundo di 
STEM y lo conta un tiki di su 
trayectoria. 


Despues di e charla, e 
hobennan tin e oportunidad 
pa participa den diferente 


workshops caminda nan por 
explora topiconan diverso den 
STEM. Nan lo por scoge e 
workshopnan cu nan ta interesa 
den dje, personalisando 
nan experiencia segun nan 
interesnan. 


Durante e evento, lo tin 
diferente stands caminda nan 
por mira y siña di negoshinan 
local y organisacionnan cu ta 
envolvi den STEM. Aki nan 
por puntra preguntanan, haya 
mas informacion y explora 
posibilidadnan di carera den e 
mundu di STEM aki na Aruba. 


Tickets pa STEM X Youth 
Summit ta obtenibel for di 


29039222) 

A conference dedicated to nurturing the passion for 
science, technology, engineering, and mathematics 


February 24th, 2024 
O 9.30AM - 4.00PM 
www.stemxaruba.com 

(STEM) among Aruban youth 

Prome Minister Evelyn Wever-Croes: 


PARLAMENTO UNANIMAMENTE A SOSTENE E 
PRESUPUESTO PA 2024 DI RAAD VAN ADVIES 


Diamars 10 di januari, Parlamento unanimamente a 
sostene e presupuesto pa 2024 di Raad van Advies. 
Raad Van Advies ta e conseho halto di Estado cu ta duna 
consehonan na Gobierno y Parlamento riba tur ley cu 
Gobierno kier pasa. 


Prome Minister Evelyn Wever-Croes a duna di conoce 
cu ya desde 1 di Jan 2023 a cuminsa cu e proceso di 
independisacion di Raad van Advies. Esaki ta un di e 
metanan cu Prome Minister a propone pa Gobierno desde 
aña 2017. Pa realisa esaki, Prome Minister a instutui un 
Comision; Commissie versterking Democratische Bestel. 
Esaki ta un Comision pa fortifica nos fundeshi democratico 
y pa mira con nos por independisa e colegionan halto di 
estado asina evita cu e colegionan aki wordo strobe di 
traha dado caso un gobierno cu no kier coopera nan. 


Prome Minister a duna un ehempel di esaki refiriendo na 
e instituto halto Algemene Rekenkamer (ARA), na unda 
cu durante e gobierno anterior tawata tin un miembro so 
den ARA y e gobierno di e tempo ey no tawata kier a 
nombra mas miembro sabiendo cu un miembro so no 
por saca niun rapport. 


Una vez Gabinete Wever Croes 1 a sinta a nombra tur e 
miembronan y asina a cuminsa saca tur rapport un tras di 
otro. Asina aki tambe e rapport di 'Bo Aruba' a sali na cla 
den cua a indica cu 1.6 Milliard Florin a wordo gasta sin 
a wordo administra debidamente. Esaki ta un ehempel 
cla cu ora cu un gobierno, esun di Mike Eman, no kier pa 
cosnan asina sali na cla durante su gobernacion of prome [4 
cu eleccion, e ta zorg pa no tin nombra miembronan den 
Algemene Reken Kamer pa asina e rapport aki no sali. 


“Nos a compromete nos mes cu pueblo di Aruba cu nos ta 
bay tin un bon gobernacion y den un bon gobernacion tin bon 
‘checks and balances”, dus bon control. P'esey Algemene 
Rekenkamer, Parlamento y Raad Van Advies mester 
independisa. Esey ta e tarea di e comision menciona. Nos a 
cuminsa cu Raad Van Advies y aña pasa tawata nan prome 
aña di nan independisacion”, Prome Minister a remarca. 


Durante e reunion di Parlamento, Prome Minister a duna 
un update indicando cu Raad van Advies ta completamente 
independiente. E nombracion di miembronan den Raad 
Van Advies no ta algo cu e Gobierno por influencia. E ta un 
proposicion cu ta bin di Raad van Advies mes. Solamente si 
Gobierno tin motibonan hopi pisa y valido y por pone esaki por 
escrito, e ora por desvia di e proposishon di Raad van Advies. 

Pa locual ta trata e presidente di Raad van Advies, Gobierno 
no tin niun forma ni posibilidad pa desvia di e proposicion di 
Raad van Advies. Pa loke ta trata e Secretaris di Raad van 
Advies, tampoco Gobierno ta esun cu ta nombre mas sino e 
Presidente di Raad Van Advies ta haci esaki. Tambe tur loke 
ta trata personal, ta bay na un forma independiente y no mas 
door di Gobierno. Asina garantisando cu Raad Van Advies por 
funciona como un instituto independiente y semper cla pa duna 
e consehonan sin influencianan di Gobierno of politica. 


Prome Minister a termina bisando: “Esey tawata nos 
compromiso y nos a logre. Awe Parlamento a aproba e 
Prespuesto 2024 pa Raad Van Advies pa nan continua. Nos ta 
spera cu pronto tambe Algemene Rekenkamer y Parlamento 
di Aruba ta wordo independisa. Asina nan ta haya fondo di 
Gobierno pero Gobierno no ta esun cu ta dicidi ken ta traha na 
unda, ken ta bira miembro di cua Raad etc. y asina ta garantisa 
un obhetividad cu mester den tur e consehonan aki.” EEEH 

NOS METANAN 
PA 2024 


STABILIDAD. PROGRESO. 
PROSPERIDAD. INVERSION. 
INNOVACION. 


Eseynan lo ta e prioridadnan 
pa aña 2024. Pa consolida e 
crecemento cu nos a conoce 
den 2023, pa duna e 
stabilidad cu nos mester den 
nos pais, den nos comercio, 
den nos hogarnan, pa asina e 
progreso y prosperidad por 
yega den hogar di cada 
ciudadano. Progreso y 
prosperidad crea a base di 
inversion y innovacion. 


Cuolyn via 


Discurso Nacional, 2023 


Gabinete Wever - Croes II 

Dia 24 di januari anochi Comision Celebacion Dianan Nacional 
ta organisa manifestacion cultural pa publico riba Plaza 
Libertador G.F. Betico Croes. Comision Celebracion Dianan 
Nacional ta preparando un bunita programa pa e anochi special 
aki riba plaza pa honra e memoria di nos gran Libertador. 
Durante e manifestacion cultural, Minister di Cultura lo hiba un 
discurso na comunidad relaciona cu e dia nacional aki. Riba e 
anochi aki un programa ta wordo presenta riba escenario cu 
e.o. canto, baile, teatro di nos artistanan local. Riba plaza mes 
ta wordo organisa un feria cu benta di cuminda, boca dushi y 
artesania local. 


Pa medio di e comunicado aki ta invita tur esnan cu ta desea 
pa huur un tent sea pa bende cuminda, cos dushi of artesanía 
riba Plaza Betico Croes pa tuma contacto cu Departamento 
di Cultura na telefoon 582-2185 pa sigura nan tent y ricibi tur 
informacion. Por contact parti mainta entre 8 or di mainta pa 11 
or y mey y despues di merdia for di 1 or y mey pa 4 or di atardi. 
Tene na cuenta cu tur esnan cu lo bay bende cuminda mester 
tin nan caarchi berde valido y cu e tentnan ta limita. I 

Minister di Turismo y Salud Publico sr. Dangui Oduber ta 
sumamente orguyoso pa anuncia cu a pone “boulders” 
barancanan grandi pa proteha e area di Santo Largo su 
beachnan na Savaneta for di vehiculonan motorisa of ATV's y 


UTV's. 


Un proyecto sumamente importante cu lo bay yuda pa restaura 
e beachnan di Santo Largo cu antes no tabata tin ningun 
proteccion pa e area aki, unda vehiculonan por a core ariba 
e beachnan cu awe nos por wak su efectonan. Den cuadro 
pa mehora nos calidad di nos beachnan nos tin cu percura pa 
laga areanan limpi y evita vehiculo motorisa core ariba nos 
beachnan. 


Finalmente, Minister Dangui Oduber ta sumamente orguyoso 
di proyecto aki y tin mas desaroyo den tramite cu ta demostra 
cu e maneho ta pa sigui proteha nos beachnan y mehora 


nos producto Aruba. Pa termina Minister Oduber kier informa 
e comunidad di Aruba pa ban sigui yuda den e parti di 
conscientisacion y proteccion di nos bunita beachnan rond di 
Aruba. MN 

Despues cu 1 di december ultimo, Minister diAsunto Economico, 
Comunicacion y Desaroyo Sostenibel, mr. Geoffrey Wever, a 
inaugura Aruba Fair Trade Authority (AFTA) na Oranjestraat 
28, den centro di Oranjestad; januari 1, 2024 e Ley di Aruba 
Fair Trade Authority (AFTA) tambe a bai na vigor pa asina 
AFTA por inicia su tareanan. 


Aruba Fair Trade Authority, como un organisacion independiente 
(zelfstandig bestuursorgaan) tin su mesun directiva. AFTA tin 
e tarea principal di e ehecucion di e ley di ordenansa nacional 
encuanto competencia husto (mededingingsverordening). 


E meta di e ordenansa nacional di competencia husto ta pa 
garantisa un desaroyo economico husto y stipula regla encuanto 
acuerdonan cu ta limita competencia (mededingingsafspraken) 
y posicion di poder (machtspositie), como tambe stipula regla 

pa cu supervision riba concentracion di empresanan. 


Fin di Januari Minister Wever lo ehecuta un viahe importante 
pa Hulanda pa reuni cu expertonan Hulandes pa inicia cu e 
preparacionan di ley pa inclui e proteccion di consumidor bou 
di AFTA su responsabilidadnan, den cuadro cu e landspakket. 
Asina AFTA lo ta responsabel no solamente pa lo cual ta stimula 
competencia husto den nos mercado, pero tambe lo contribui 
na protehanan consumidornan contra practicanan inhusto den 
comercio, y educa nan riba nan derechonan. Intencion ta cu pa 
2025 AFTA lo tin e resposabilidad adicional pa regula y informa 
riba tereno di proteccion di consumidor. 


Pa mas informacion tocante e responsabilidadnan y tareanan 
di Aruba Fair Trade Authority (AFTA) por bishita nan webiste 
www.afta.aw MN 

TA UNI MAN PA REFORSA PRACTICANAN DI 


SOSTENIBILIDAD CU PARLAMENTO DI ARUBA 

Minister di Economia, Communicacion y Desaroyo Sostenibel, 
Sr. Geoffrey Wever, recientemente a reuni hunto cu presidente 
di Parlamento di Aruba, Sr. Edgard Vrolijk, riba e tema di 
sostenibilidad y eficiencia den Parlamento di Aruba. Como 
parti di e plan ambicioso, Plan di Accion Nacional pa Desaroyo 
Duradero & Inclusivo, 2023-2025, tin punto di Accion E5 cu 
ta stipula: "Mehoracion di Eficiencia di Awa y Energia den 
Edificionan di Gobierno". 


Pronto lo inicia un cooperacion entre Parlamento di Aruba y 
‘Association for Sustainable Development in the Caribbean' 
(ASDC). E meta principal ta pa cuminsa enfrenta un reto 
critico: e transicion social, economico y energetico cu mester 
tuma luga pa por logra un pais sostenibel y inclusivo. 


"Nos ta orguyoso di por inicia cu e esfuerso aki cu hunto 
cu Parlamento di Aruba y ta gradici Presidente Sr. Edgard 
Vrolijk, cu no solamente ta reforsa e idea y practicanan di 
sostenibilidad di Aruba, door di 'lead by example', pero tambe 
ta subraya e potencial di cooperacion entre diferente gruponan 


e AQ 


den comunidad", segun minister Geoffrey Wever. 


E beneficionan di un transicion pa Aruba: 

Spaar: Metodonan pa spaar energia y awa lo spaar na gasto 
operacional, liberando recursonan financiero pa otro proyecto 
importante. Sostenibilidad: Ta reforsa nos posicion como 
lider regional den tereno di sostenibilidad y reduci nos marca 
ecologico. Oportunidadnan Economico: Stimulando uzo di 
tecnologia sostenibel ta stimula e 'sector di tecnologia berde' y 
crea oportunidadnan comercial nobo. 


Den e mision aki pa promove sostenibilidad, nos ta hopi 
contento cu por conta cu e cooperacion di Sr. Edgar Vrolijk, 
Presidente di Staten di Aruba, kende tambe ta un defensor y un 
‘early adopter' den tereno di desaroyo duradero. ASDC hunto 
cu Sr. Vrolijk lo enfoca riba realisa 'quick wins', for di potencial 
pa uza energia renobabel, te cu otro practicanan sostenibel 
pa e edificio di Parlamento. E cooperacion aki ta subraya e 
potencia di esfuerso colectivo pa mehora nos comunidad y nos 
medio ambiente. MN 

A INFORMA ARUBAANSE ATLETIEK BOND 
DI E AVANCENAN DI RENOBACION DI E 
ATLETIEKBAAN NA COMPLEHO DEPORTIVO 
GUILLERMO PROSPERO TRINIDAD NA DAKOTA 


Recientemente, Minister di Enseñansa y Deporte Endy Croes 
a reuni cu e presidente Sr. Andre Angela di Arubaanse Atletiek 
Bond y e miembronan di directiva Sra. Safiera Schippers y 
Sra. Anecy Toussaint. Durante e reunion, a pidi informacion di 
e avancenan di e atletiekbaan di e proyecto di renobacion di 
Compleho Deportivo Guillermo Prospero Trinidad na Dakota. 


Minister Endy Croes a indica cu si e proyecto cana segun 
planificacion, e trabou di renobacion lo ta finalisa pa maart 
binidero. Pues, desde april en adelante Arubaanse Atletiek 
Bond por inicia cu nan planificacion pa training of eventonan 
deportivo riba e atletiekbaan nobo na Compleho Deportivo 
Guillermo Prospero Trinidad. Ademas, Sr. Angela a splica 
cu tin algun atleta cu mester bay cualifica nan tempo pa 
por participa den e campeonato di Caribbean Free Trade 


E — 


Association (CARIFTA). En bista cu actualmente Aruba no tin 
un pista di atletiek, e atletanan tin cu bay na Curacao e luna 
aki pa cualifica nan tempo, den cual e mandatario di Deporte a 
duna aporte pa cumpra nan pasashi. 


Fuera di esaki, Sr. Angela a indica cu e dak di e lokaal na 
stadion cu ta uza pa timing system no ta den bon condicion. 
Minister Endy Croes a garantisa cu esaki tambe lo ta renoba 
momento cu finalisa e renobacion di e stadion. 


Tambe, nan a indica cu e timing system cu nan ta uza ta hopi 
bieu y Minister Endy Croes a pidi nan pa busca conseho na 
World Athletics pa evalua ki tipo di timing system por haya mas 
moderno y asina Ministerio di Deporte por duna un contribucion 
tambe pa esaki. MN 

MINISTER ENDY CROES TA DESEA KAYLEE - 
SUE DANIES HOPI EXITO DEN SU PROXIMO 
COMPETENCIANAN INTERNACIONAL 


Kaylee — Sue ta e prome atleta hoben Arubiano cu lo competi contra e 
mihonan di mundo den e campeonato mundial di powerlifting 


Diamars mainta, Minister Endy Croes a ricibi bishita di e hoben 
atleta Kaylee — Sue Danies. Kaylee — Sue ta di vacacion na 
Aruba y pronto lo regresa Groningen, Hulanda pa finalisa 
su estudio. Tambe, Kaylee — Sue ta practica e disciplina di 
powerlifting. Recientemente, Kaylee — Sue a competi den e 
competencia internacional di powerlifting Benelux Cup. Aki 
Kaylee — Sue a conkista e titulo Best Female Lifter den e 
categoria 62.6 kg. Kaylee- Sue a logra haci 9/9 lifts. Esaki ta 
significa cu Kaylee — Sue a logra tur su intentonan. 


Cu esaki Kaylee- Sue a logra clasifica pa World Classic 
Open Powerlifting Championship y European Open Classic 
Powerlifting Championship. Kaylee — Sue ta e prome atleta 
hoben Arubiano cu lo competi contra e mihonan di mundo 
den e campeonato di powerlifting. Kaylee - Sue ta den ful 
preparacion pa e dos competencianan grandi aki. Durante 
e encuentro, Kaylee- Sue a conta mandatario di Deporte 
di su preparacion, entrenamento y nutricion pa e proximo 
competencia internacional. 


Durante e bishita na Bestuurskantoor, Minister Endy Croes a 
entrega Kaylee — Sue un medaya como muestra di admiracion 
pa su logro y su contribucion den e desaroyo di deporte. 
Pa conclui, Minister Endy Croes ta felicita Kaylee- Sue cu e 
logro aki y ta dese'e hopi exito den su estudio y su proximo 
competencianan internacional. Aruba ta orguyoso di bo! Cu 
deseo, disciplina, determinacion y dedicacion ta logra. MN 

DIP TA ANUNCIA CAMBIO DEN PROCEDURA 
PA KAVEL DI CARNAVAL. CAMBIONAN TA PA 
PROTEHE PRIVACIDAD DI PETICIONARIONAN 


Directie Infrastructuur en Planning (DIP) ta anuncia cambio den 
procedura pa kavel di Carnaval pa Carnaval 70. Cambionan ta 
pa salvaguardia Privacidad di Peticionarionan. 


E aña aki pa prome biaha DIP ta publica e maneho di Kavel 
riba www.dip.aw. E maneho aki ta consisti di informacion 
detaya di proceso y procedura pa bin na remarke pa haya un 
precariovergunning pa Kavel. 


Cambionan pa Carnaval 70: 

Manera tur aña, e ganadornan ta ser selecta por medio di un 
sorteo publico den presencia di Notario. Anteriormente e lista 
oficial di ganadornan incluyendo e nombernan completo y 
adres tabata wordo menciona door di Notario y e informacion 
tabata wordo publica. Pa proteha privacidad di peticionarionan 
a dicidi di implementa cambio den esaki. 


E aña aki NOMBER Y ADRES DI E GANADORNAN DI KAVELS 
LO NO SER DIVULGA PUBLICO MAS, INCLUYENDO DEMAS 
INFORMACION SENSITIVO DI E GANADOR, MANERA ID 
NUMMER, PERSOONSNUMMER, EMAIL, ETC. LO SER 
PROTEHA SEGUN E MANEHO NOBO. 

Den lugar di esaki cada peticion tin un number y na momento 
cu e wordo saca for di tombola e mesun number ey ta bira 
number di Kavel. Esaki kiermen cu lo no tin e opcion di selecta 
un Kavel di preferencia riba mapa. E number aki lo ser uza pa 
identifica e ganadornan. Esaki lo ta e unico informacion publico. 


mesun persona Sali mas cu 1 biaha, e prome biaha so ta valido 
y esey lo wordo otorga. Esaki tambe ta aplica pa personanan 
cu ta biba na e mesun adres. 

- Si e mesun adres sali mas cu 1 biaha, e prome 
persona cu registra na e mesun adres ta esun cu lo ricibi e 
precariovergunning pa Kavel. 

- Por cuminsa pone trailers 1 siman prome cu e parada 
di Carnaval y mester kita trailers dentro di 1 siman despues di 
Carnaval. 

- Si bo persona ta un ganador di Kavel, ta pidi por favor pa 
keda pendiente di telefon pasobra lo bo haya un yamada for di 
DIP informando e siguiente pasonan cu mester tuma pa ricibi 
e precariovergunning di Kavel. E ganadornan di kavel mester 
tin un COPIA DI ID Y UN COPIA DI PERSOONSNUMMER. 

- Pa esnan cu haya kavel y ta desea di pone tent, lo mester 
pone propio tent. E aña aki DOW lo NO tin tent disponibel pa 
huur. 

- Bendemento di kavels ta acto ilegal conforme e ley 
Landsverordening Uitgifte Eigendommen (LUE) y Leges- en 
Retributie Besluit di DIP. Si bo persona a haya un kavel y no ta 
interesa mas pa tin un kavel, por entrega esaki na DIP. 

- Manera tur aña, por pone sea trailers of tent na 
Vondellaan. Den L.G. Smith Boulevard No ta permiti pa pone 
trailers, pues tent solamente. 


Pa mas informacion ta invita interesadonan pa download e 
maneho di Kavel for di www.dip.aw. 


Den e proces-verbaal traha door 
di e notario lo registra solamente 
number di Kavel. Pa esnan cu ta 
desea di mira e proces-verbaal por 
pasa librementre na oficina di DIP 
dia 17, 18 of 19 di Januari entre 
8:00am te cu 11:00am. 


Fecha di Loting 

Fecha di loting lo tuma luga 
diabierna dia 12 di Januari 2024 na 
DIP. Pues, ultimo dia pa entrega 
peticion ta diahuebs 11 di Januari. 
Dia 9 y 10 di Januari porta nan lo 
keda habri te cu 6:00pm y diahuebs 
dia 11 januari, lo tuma peticion te cu 
6:30pm 


Puntonan di Atencion: 
- Cada ganador lo ricibi 
maximo 1 Kavel. Si e nomber di e 


2024 


AÑA DI STABILIDAD Y PROSPERIDAD 


Gabinete Wever-Croes 


Ora nos cana den cayanan di San Nicolas cu ta dorna cu 
artenan mahestraal aki, nos ta realisa cu bunitesa por 
wordo haya den luganan menos spera. Arte di muraya ta 
e language visual cu ta conecta culturanan, na unda cu 
por aprecia historia, color, fantasia y dedicacion. 


